Χρήστος Μικές

Ο Χρήστος Μικές είναι Έλληνας αμυντικός ποδοσφαιριστής, γεννημένος στις 23 Σεπτεμβρίου 1971 στην Πάτρα.

Σταδιοδρομία
Ξεκίνησε το ποδόσφαιρο στο Ζαβλάνι και στο δεύτερο μισό της περιόδου 1989-90 μεταγράφηκε στην Παναχαϊκή, η οποία τότε αγωνιζόταν στη Β' εθνική. Το 1996-97 μεταπήδησε στην Καλαμάτα όπου αγωνίστηκε για τα επόμενα τέσσερα χρόνια και συνέχισε από το 2000 μέχρι το 2003 στον Ιωνικό.

Η καριέρα του συνεχίστηκε για τα επόμενα δύο χρόνια στη Χαλκηδόνα και το 2005-06 στον Ατρόμητο μετά τη συγχώνευση των δύο συλλόγων που προηγήθηκε. Συνέχισε για ένα χρόνο στη Βέροια, ενώ την περίοδο 2007-08 αγωνίστηκε στη Δ' Εθνική και στον Αχιλλέα Καμαρών.

Στις Εθνικές ομάδες
Ο Χρήστος Μικές υπήρξε μέλος της Εθνικής ομάδας ενόπλων που κατέκτησε την πρώτη θέση στο Παγκόσμιο Κύπελλο Ποδοσφαίρου Ενόπλων του 1997. Επίσης, αγωνίστηκε στην Εθνική Νέων το 1988-89 στα προκριματικά του ευρωπαϊκού κυπέλλου ΟΥΕΦΑ.

Παραπομπές

Έλληνες ποδοσφαιριστές
Ποδοσφαιριστές Εθνικής Ελλάδας Κ19
Ποδοσφαιριστές Εθνικής Ελλάδος Ενόπλων
Ποδοσφαιριστές Παναχαϊκής
Ποδοσφαιριστές Π.Σ. Καλαμάτας
Ποδοσφαιριστές Ιωνικού Νίκαιας
Ποδοσφαιριστές Χαλκηδόνας
Ποδοσφαιριστές Ατρόμητου Αθηνών
Ποδοσφαιριστές Π.Α.Ε. Βέροιας
Αμυντικοί ποδοσφαιριστές
Ποδοσφαιριστές Σούπερ Λιγκ Ελλάδας